Fons Trivii
Fons Trivii (Italiane fontana di Trevi) est fons Trivii in districtu Romano, a Nicolao Salvi, architecto Italico, anno 1730 designatus et ab Iosepho Pannini aliisque anno 1762 confectus, Clemente Papa XIII regnante. Qui fons, 26.3 metra altus, 49.15 metra latus, est maximus fons Barocus in urbe unusque ex clarissimis fontibus in orbe terrarum. In nonnullis pelliculis apparet, inter quas Roman Holiday, La Dolce Vita Friderici Fellini, Three Coins in the Fountain (titulo quidem eponymico), The Lizzie McGuire Movie, et Sabrina Goes to Rome. In La Dolce Vita, Anita Ekberg, actrix Suecica, se aquis fontis insigniter aspergit. "La fontana di Trevi al meriggio" ('Fons Trevii Meridie') est tertius ex quattuor movimentis Fontane di Roma (fontium Romanorum), poematis symphonici ab Ottorino Respighi compositi.